Mars Express

Mars Express – Marso tyrimo misija, vadovaujama Europos Kosmoso Agentūros (ESA). Ši misija pavadinta „Express“, nes erdvėlaiviui nuskrieti iki Marso reikėjo labai mažai laiko, dėl to, kad Marsas tuo metu buvo arčiausiai Žemės per paskutinius 60 000 metų. Taip pat „Express“ reiškia didelį greitį ir efektyvumą.

„Mars Express“ sudaro dvi dalys – dirbtinis Marso palydovas „Mars Express Orbiter“ ir nusileidimo aparatas „Beagle 2“, turėjęs tirti Marso paviršių, bet ryšys su juo buvo prarastas.

„Mars Express“ principu yra sukurti ir kiti du ESA zondai – „Rosetta“ ir „Venus Express“.

Kategorija:Mars Express programa